Številka: 0103-520/2014/2

Datum: 8.9.2014

Zadeva: Izvajanje 3. a člena ZSPJS-S

Spoštovani,

v nadaljevanju odgovarjamo na vaša vprašanja v zvezi z izvajanjem novele ZSPJS-S:

**1. Pred uveljavitvijo ZSPJS-S ste zaposlenim že predložili obvestila in dogovore o načinu vračila preveč izplačanega zneska (npr. april 2013). Zanima vas, kako upoštevati dvakratnik zakonito določene osnovne plače –  mesec, preden ste prvič predložili dogovore (marec 2013), ali mesec pred mesecem, ko boste posredovali nove dogovore?**

V primeru, ko dogovor z javnim uslužbencem pred uveljavitvijo novele ZSPJS-S še ni bil sklenjen, morate postopati skladno z določbo prvega odstavka 6. člena ZSPJS-S, ki določa, da se postopki pri delodajalcih za vračilo preveč določenih in izplačanih plač, začeti pred uveljavitvijo novele, končajo po določbah novele. Glede na navedeno, morate javnemu uslužbencu predložiti v podpis nov predlog dogovora z vsebino, kot jo določajo določbe tretjega, četrtega in petega odstavka 3. a člena zakona (povrne se preveč izplačane zneske plač za obdobje zadnjih desetih mesecev pred prenehanjem izplačevanja višje plače, kot je določena v skladu z veljavnimi predpisi in kolektivnimi pogodbami, vendar ne več, kot znaša dvakratnik zakonito določene osnovne plače za polni delovni čas za mesec pred mesecem predložitve dogovora). Pri določitvi maksimuma vračila upoštevate mesec pred mesecem predložitve dogovora po noveli ZSPJS-S.

**2.  Ali za tiste, ki so se upokojili (oz. imajo pravnomočne odločbe) ni potrebno poročati podatkov na obrazcu M4?**

V primerih, ko so odločbe o priznanju pravic s področja pokojninskega in invalidskega zavarovanja že pravnomočne, subjekt javnega sektorja za javne uslužbence oziroma funkcionarje ni dolžan javiti sprememb podatkov o osnovah. Navedeno velja tudi v primeru prejemnikov pokojnin.

**3. Ali za osebe iz točke 2 (upokojenci) tudi ni potrebno poročati podatkov M4 v primeru vračila preveč vrnjenih plač (torej nižje osnove v preteklem obdobju in višje osnove v obdobju vračila)?**

Velja enako kot pri odgovoru pod točko 2.

**4. Ali se v primeru iz točke 2 (upokojenci) popravki REK obrazcev oddajo enako kot za redno zaposlene, ali se REK obrazci ne oddajo?**

REK obrazci se oddajo enako kot za zaposlene.

**5. Ali se v primeru iz točke 3 (vračilo preveč vrnjenih plač upokojencev) popravki REK obrazcev za preteklo obdobje in REK obrazci v obdobju vračila oddajajo enako kot za redno zaposlene?**

REK obrazci se oddajo enako kot za zaposlene.

S spoštovanjem,

 **Mojca RAMŠAK PEŠEC**

 **GENERALNA DIREKTORICA**

Poslano:

- naslov